|  |  |  |  |
| --- | --- | --- | --- |
|  | **Åfjord kommune** |  |  |
| Vår ref. | 24/2421 - 18 |
| Saksbehandler | Kjell Vingen |
| Dato | 07.05.2025 |

Saksframlegg

|  |  |  |
| --- | --- | --- |
| Saksnr. | Utvalg | Møtedato |
| 030/25 | Det faste planutvalget | 14.05.2025 |

## Detaljregulering for Stokkslættfjellet steinbrudd - planid 202405, første gangs behandling

**Rådmannens innstilling:**

Åfjord kommune, ved det faste planutvalget, vedtar å sende detaljregulering for Stokkslættfjellet steinbrudd, plan-ID 202405, på høring og legge den ut til offentlig ettersyn.

Det tas samtidig sikte på at den delen av reguleringsplan for Stokkslættmyra travbane, gnr. 16, bnr. 5, plan-ID 1990002, som overlappes av detaljregulering for Stokkslættfjellet steinbrudd, plan-ID 202405, oppheves.

Hjemmel: Plan- og bygningsloven §§ 12-10 og 12-11.

**Det faste planutvalget 14.05.2025**

**Behandling**

**Votering nr 1** - Votering over forslag

Forslag: **Opprinnelig forslag**

**For:** 7 stemmer (100%) - AP 2, H 1, KRF 1, SP 3

**Mot:** 0 stemmer (0%)

**DFP - 030/25 vedtak**

Åfjord kommune, ved det faste planutvalget, vedtar å sende detaljregulering for Stokkslættfjellet steinbrudd, plan-ID 202405, på høring og legge den ut til offentlig ettersyn.

Det tas samtidig sikte på at den delen av reguleringsplan for Stokkslættmyra travbane, gnr. 16, bnr. 5, plan-ID 1990002, som overlappes av detaljregulering for Stokkslættfjellet steinbrudd, plan-ID 202405, oppheves.

Hjemmel: Plan- og bygningsloven §§ 12-10 og 12-11.

Planforslaget som her tas til behandling er detaljregulering for Stokkslættfjellet steinbrudd, plan-ID 202405. Planforslaget er utarbeidet av Fosen Plan og Miljø AS, for forslagsstiller Jan Eide AS.

**Planforslaget:**

Planforslaget består av:

* Planbeskrivelse, datert 16.04.2025
* Plankart, datert 18.02.2025
* Planbestemmelser, datert 16.03.2025
* Risiko- og sårbarhetsanalyse, datert 24.09.2024
* Geoteknisk notat, datert 19.08.2024
* NiN-kartlegging - utdrag av Biofokus rapport 2024-087

**Hensikten med reguleringen:**

Hensikten med planen er å legge til rette for utvidelse av Stokkslættfjellet steinbrudd. Utarbeidet driftsplan legger til rette for uttak av 80 000 m3 masse. Detaljreguleringen legger i tillegg til rette for uttak av 100 000 m3 masse på et senere stadium.

**Hjemmelshavere:**

Hjemmelshavere innenfor planområdet:

|  |  |
| --- | --- |
| **Gnr./bnr.** | **Hjemmelshaver** |
| 16/1 | Oddgeir Mølslett |
| 16/3 | Hallvard Eide |
| 16/4 | Allstad AS |
| 125/32 | Trøndelag fylkeskommune |

**Forholdet til overordnet plan:**

Reguleringen er i strid med kommuneplanens arealdel hvor arealet er avsatt til arealformål LNFR.

Ny arealdel til kommuneplanen er under utarbeiding. Det foreligger innspill til planarbeidet om å avsette området til steinbrudd.

**Gjeldende reguleringsplaner:**

En mindre del av planområdet berører reguleringsplan for Stokkslettmyra travbane, gnr. 16, bnr. 5, plan-ID 199002. Dette arealet er tatt med for å gi ryddig avkjørsel fra fylkesveien, med kun en avkjørsel. Innenfor dette arealet vil ny plan, ved vedtak, erstatte gjeldende reguleringsplan.

**Tilgrensende reguleringsplaner:**

Som nevnt over overlapper planområdet med deler av reguleringsplan for Stokkslettmyra travbane, gnr. 16, bnr. 5, plan-ID 199002. Følgelig grenser planområdet til resterende del av nevnte plan.

**Rådmannens vurderinger:**

**Innkomne merknader til planoppstart:**

Planoppstart ble varslet 25.09.2024, med merknadsfrist satt til 20.10.2024. Det har kommet inn åtte merknader til planoppstarten og syv etter nytt varsel om utvidelse av planområdet. Merknadene, både fra opprinnelig oppstartsvarsel og varsel om utvidelse av planområdet, er oppsummert i planbeskrivelsen. Det meste av det som påpekes i merknadene er ivaretatt i plandokumentene. Ut over det er merknadene vurdert i det samme dokumentet. Rådmannen henviser til denne tabellen og de vurderinger som er gjort der.

**Naturmangfold:**

§ 8 Kunnskapsgrunnlaget

Arealet er meldt inn som innspill til det pågående arbeidet med kommuneplanens arealdel. I den sammenheng ble det i 2024 gjennomført en naturtypekartlegging av området. Dette ble gjort av Biofokus på oppdrag fra Åfjord kommune. Kunnskapsgrunnlaget anses som godt nok.

***Naturtyper og arter:*** *Det ble funnet tre naturtyper innenfor undersøkelsesområdet, hvorav to ligger innenfor det som ble endelig avgrensning av planområdet. De to som ligger innenfor planområdet er:*

* Rik gransumpskog av lav kvalitet med rødlistestatus sterkt truet. KU-verdi er stor.

* Kalk- og lågurtfuruskog av lav kvalitet med rødlistestatus sårbar. KU-verdi er stor.

Området drenerer til Norddalselva som både er et vernet vassdrag og et nasjonalt laksevassdrag. Det er forekomst av elvemusling i vassdraget. Denne er rødlistet som sårbar.

§ 9 Føre-var-prinsippet

Kunnskapsgrunnlaget anses å være tilstrekkelig og føre-var-prinsippet kommer til anvendelse.

§10 Økosystemtilnærming og samlet belastning

Lokaliteten med kalk- og lågurtfuruskog strekker seg delvis inn i området, men vil ikke bli direkte berørt av masseuttaket slik det er foreslått. Denne er i tillegg beskyttet med en hensynssone  Derimot vil mesteparten av lokaliteten rik gransumpskog bli dirkete berørt av masseuttaket. Den delen av denne lokaliteten som blir direkte berørt vil forsvinne. For de deler av begge de nevnte lokalitetene som ligger inntil området for masseuttak kan tenkes å bli indirekte berørt, for eksempel ved eventuell endring av grunnvannsspeilet.

§ 11 Kostnadene ved miljøforringelse skal bæres av tiltakshaver
Eventuelle kostnader for å hindre eller begrense skade på naturmangfoldet skal dekkes av tiltakshaver.

§ 12 Miljøforsvarlige teknikker og driftsmetoder
For å unngå eller begrense skader på naturmangfoldet skal det tas utgangspunkt i slike driftsmetoder og slik teknikk og lokalisering som, ut fra en samlet vurdering av tidligere, nåværende og fremtidig bruk av mangfoldet og økonomiske forhold, gir de beste samfunnsmessige resultater.

**Saken vurdert i et klima- og miljøperspektiv, herunder FNs bærekraftsmål:**

Bærekraftsmål 6, Rent vann og gode sanitærforhold

I planen er det tatt høyde for å gjøre tiltak for å hindrer forurensning av vassdrag.

Bærekraftsmål 8, Anstendig arbeid og økonomisk vekst

Ved gjennomføring av planen bidrar dette til opprettholdelse av arbeidsplasser.

Bærekraftsmål 9, Industri, innovasjon og infrastruktur

Vil bidra til nødvendige masser for utbedring og utvikling av infrastruktur.

Bærekraftsmål 13, Stoppe klimaendringene

Bidrar til kortere transportavstander for masser til ulike tiltak lokalt, noe som gir mindre klimagassutslipp enn alternativene med lengre transport.

Bærekraftsmål 15, Livet på land
Planforslaget vil legge beslag på noe landareal og berøre kartlagte naturtyper hvor det også er registrert enkelte rødlistearter.

**Rådmannens konklusjon:**
Rådmannen tilrår at planforslaget sendes på høring og legges ut til offentlig ettersyn.

|  |
| --- |
| Vedlegg |
| 202405 Planbeskrivelse v2 |
| 202405 Plankart v2 |
| 202405 Planbestemmelser |
| Vedlegg 5 - ROS-analyse |
| Vedlegg 6 - Geoteknisk notat |
| Vedlegg 7 - NiN-kartlegging |
| Vedlegg 4 - Merknader til oppstartsvarsel og utvidelse av planområdet |